CELEX: 32021D0150
Language: fi
Date: 2020-12-16 00:00:00
Title: Komission täytäntöönpanopäätös (EU) 2021/150, annettu 16 päivänä joulukuuta 2020, City of Derry -lentoaseman hyväksi myönnettävästä poikkeuksesta vaatimuksesta pitää hallussa Irlannin Euroopan parlamentin ja neuvoston asetuksen (EU) 2018/1139 41 artiklan 6 kohdan mukaisesti myöntämä todistus (tiedoksiannettu numerolla C(2020) 8914) (Ainoastaan englanninkielinen teksti on todistusvoimainen)

9.2.2021   
               
               
                  FI
               
               
                  Euroopan unionin virallinen lehti
               
               
                  L 45/5
               
            
         KOMISSION TÄYTÄNTÖÖNPANOPÄÄTÖS (EU) 2021/150,
         annettu 16 päivänä joulukuuta 2020,
         City of Derry -lentoaseman hyväksi myönnettävästä poikkeuksesta vaatimuksesta pitää hallussa Irlannin Euroopan parlamentin ja neuvoston asetuksen (EU) 2018/1139 41 artiklan 6 kohdan mukaisesti myöntämä todistus
         
            
               (tiedoksiannettu numerolla C(2020) 8914)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2007, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 41 ja 6 artiklan,
         kuultuaan yhteisten turvallisuussääntöjen soveltamista siviili-ilmailun alalla käsittelevää komiteaa,
         sekä katsoo seuraavaa:
         
                     (1)
                  
                  
                     City of Derry -lentoasema sijaitsee Yhdistyneessä kuningaskunnassa ja kuuluu Yhdistyneen kuningaskunnan Skotlannin lentotiedotusalueeseen (FIR) lähellä Irlannin Shannonin lentotiedotusalueen rajaa. Lentoaseman mittarilähestymiset edellyttävät, että ilma-alus käy Shannonin lentotiedotusalueella ennen laskua. Käytännön syistä ja helpottaakseen mittarilähestymismenetelmien turvallista suorittamista tällä lentoasemalla Irlannin ilmailuviranomaiset ovat delegoineet ilmaliikenteen hallinnan ja lennonvarmistuspalvelut (ATM/ANS) tätä lähestymistapaa varten City of Derry -lentoaseman ATM/ANS-palvelujen tarjoajalle. Yhdistyneen kuningaskunnan toimivaltaisten viranomaisten Yhdistyneen kuningaskunnan lennonvarmistuspalvelujen tarjoajille asetuksen (EU) 2018/1139 mukaisesti myöntämät todistukset eivät ole enää voimassa unionissa Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevassa sopimuksessa (2), jäljempänä ’erosopimus’, vahvistetun siirtymäkauden päättyessä.
                  
               
                     (2)
                  
                  
                     Siirtymäkauden päätyttyä Yhdistyneen kuningaskunnan ATM/ANS-palvelujen tarjoajat voivat tarjota palveluja kolmansien maiden ATM/ANS-palvelujen tarjoajina unionissa edellyttäen, että niillä on voimassa oleva todistus, jonka Euroopan unionin lentoturvallisuusvirasto, jäljempänä ’virasto’, on myöntänyt asetuksen (EU) 2018/1139 80 artiklan mukaisesti.
                  
               
                     (3)
                  
                  
                     Irlannin toimivaltaisena viranomaisena toimiva Irlannin ilmailuviranomainen ilmoitti 21 päivänä elokuuta 2019 Irlannin puolesta aikomuksestaan myöntää asetuksen (EU) 2018/1139 41 artiklan 6 kohdan nojalla City of Derry -lentoasemalle poikkeus vaatimuksesta pitää hallussa Irlannin myöntämä ATM/ANS-palvelujen tarjoajan todistus. Poikkeuksen odotetaan tulevan voimaan sitä päivää seuraavana päivänä, jona erosopimuksen 126 artiklassa tarkoitettu siirtymäkausi päättyy.
                  
               
                     (4)
                  
                  
                     Virasto on arvioinut ehdotetun poikkeuksen ja sen perustelut ja todennut 29 päivänä elokuuta 2019 antamassaan suosituksessa, että kaikki asetuksen (EU) 2018/1139 41 artiklan 6 kohdassa säädetyt edellytykset täyttyvät.
                  
               
                     (5)
                  
                  
                     Ensinnäkin palveluntarjoajan päätoimipaikka sijaitsee Irlannin vastuulla olevan alueen ulkopuolella. Lisäksi City of Derry -lentoasemaa lähestyminen edellyttää hetkellistä siirtymistä Shannonin lentotiedotusalueen segmentille, ja ATM/ANS-palvelujen tarjoajien olisi siksi kohtuutonta hakea todistusta näin pientä lentoliikennemäärää varten. City of Derry -lentoaseman ATM/ANS-palvelujen tarjoajalla on tällä hetkellä Yhdistyneen kuningaskunnan siviili-ilmailuviranomaisen asetuksen (EU) 2018/1139 mukaisesti myöntämä todistus, ja Irlannin toimivaltaisena viranomaisena toimivan Irlannin ilmailuviranomaisen kanssa on tehty valvontaa ja täytäntöönpanoa koskevia virallisia järjestelyjä, jotta sovellettavien sääntöjen ja erityisesti asetuksen (EU) 2018/1139 40 artiklassa tarkoitettujen keskeisten vaatimusten täyttyminen varmistetaan. Poikkeuksen soveltamisala on määritelty selkeästi, ja se rajoittuu siihen, mikä on ehdottoman välttämätöntä. Jos poikkeuksen kesto on yli viisi vuotta, Irlannin ilmailuviranomainen tarkastelee poikkeusta säännöllisesti uudelleen sopivin väliajoin eli vuosittain ja ilmoittaa siitä komissiolle. Poikkeusta sovelletaan myös syrjimättömällä tavalla.
                  
               
                     (6)
                  
                  
                     City of Derry -lentoaseman hyväksi myönnetty poikkeus vaatimuksesta, jonka mukaan ATM/ANS-palvelujen tarjoajalla on oltava Irlannin myöntämä todistus, täyttää asetuksen (EU) 2018/1139 41 artiklan 6 kohdan ensimmäisessä alakohdassa säädetyt edellytykset.
                  
               ON HYVÄKSYNYT TÄMÄN PÄÄTÖKSEN:
         
            1 artikla
            City of Derry -lentoaseman hyväksi myönnetty poikkeus vaatimuksesta, jonka mukaan ilmaliikenteen hallinta- ja lennonvarmistuspalveluilla (ATM/ANS) on oltava Irlannin myöntämä todistus, täyttää asetuksen (EU) 2018/1139 41 artiklan 6 kohdassa säädetyt edellytykset.
         
         
            2 artikla
            Tätä päätöstä sovelletaan sitä päivää seuraavasta päivästä, jona unionin oikeutta lakataan soveltamasta Yhdistyneeseen kuningaskuntaan ja Yhdistyneessä kuningaskunnassa erosopimuksen 126 ja 127 artiklan mukaisesti.
            Tämä päätös on osoitettu Irlannille.
         
         
            Tehty Brysselissä 16 päivänä jolukuuta 2020.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 212, 22.8.2018, s. 1.
         
            (2)  EUVL L 29, 31.1.2020, s. 7.